Ιωάννης Αδάμ Β΄ του Λίχτενσταϊν

Ο Ιωάννης Αδάμ Β΄ (γερμανικά: Hans-Adam II., γεννημένος στις 14 Φεβρουαρίου του 1945) είναι ο κυρίαρχος πρίγκιπας του Λίχτενσταϊν από το 1989.

Βιογραφία 
Γεννήθηκε ως Ιωάννης Αδάμ Φερδινάνδος Αλοΐσιος Ιωσήφ Μαρία Μάρκος του Αβιάνο Πίος (Johannes «Hans» Adam Ferdinand Alois Josef Maria Marko d'Aviano Pius). Έλαβε τον τίτλο: Fürst von und zu Liechtenstein, Herzog von Troppau und Jägerndorf, Graf zu Rietberg που μεταφράζονται στα ελληνικά ως Ηγεμόνας του Λίχτενσταιν, δούκας του Τροπάου και του Γιάγκεντορφ και κόμης του Ρίτμπεργκ, είναι γιος του Φραγκίσκου Ιωσήφ Β΄ πρίγκιπα του Λίχντενσταϊν (1906-1989) και της Γεωργιάνας (1921-1989), κόρης του Φερδινάνδου-Μαρία κόμη του Βίλτσεκ. Στις 15 Αυγούστου 2004 ο Ιωάννης Αδάμ Β΄ επίσημα παρέδωσε την εξουσία των κυβερνητικών υποθέσεων στο γιο του, διάδοχο Άλοϋς.

Οικογένεια 
Νυμφεύτηκε στις 30 Ιουλίου του 1967 στη Βαντούζ την 2η εξαδέλφη της μητέρας του, τη Μαρία-Αγλαΐα (Marie Aglaë) Κίνσκυ, κόρη του Φερδινάνδου Κίνσκυ κόμη του Βχίνιτζ & Τεττάου (Kinsky von Wchinitz und Tettau), γεννημένη το 1940.
Παιδιά τους είναι:
 Άλοϋς Φίλιππος Μαρία (Alois Philipp Maria) γενν. 11 Ιουνίου 1968, διάδοχος στο πριγκιπάτο τού Λίχτενσταϊν.
 Μαξιμιλιανός Νικόλαος Μαρία (Maximilian Nikolaus Maria) (γενν. 16 Μαΐου 1969).
 Κωνσταντίνος Φερδινάνδος Μαρία (Constantin Ferdinand Maria) γενν. 15 Μαρτίου 1972.
 Τατιάνα (Tatjana) γενν. 10 Απριλίου 1973.

Παραπομπές

Εξωτερικοί σύνδεσμοι 
 Πριγκιπικός Οίκος του Λιχτενστάιν
 Οίκος της Κομητείας των Κίνσκι
 2004: Royal power handover - Prince Alois says democracy still strong Real Audio - αρχείο ήχου από το BBC.
 Επίσημος ιστότοπος του Ιωάννη Αδάμ Β΄.

Ηγέτες εν ενεργεία
Πρίγκιπες του Λίχτενσταϊν